**PROGRAM OBUKE ZA STICANJE I UNAPRJEĐIVANJE ZNANJA I VJEŠTINA IZ OBLASTI SARADNJE IZMEĐU JAVNOG I NEVLADINOG SEKTORA**

**Uvod**

Program obuke za sticanje i unaprjeđivanje znanja i vještina iz oblasti saradnje između javnog i nevladinog sektora (državne i lokalne uprave) i nevladinog sektora (u daljem tekstu: Program) predstavlja inicijativu Vlade Crne Gore u cilju unaprjeđenja osnova saradnje između dva sektora koja imaju zajednički zadatak – napredak svih građana i građanki u Crnoj Gori. Navedeni prioritet, prepoznat brojnim vladinim strateškim dokumentima, se može postići samo ako se na kvalitetan način iskoriste svi potencijali društva kojih ima u svim sektorima a koji su dragocjeni, naročito u svjetlu zahtjevne faze pristupnih pregovora Crne Gore sa Evropskom unijom.

**Program predstavlja specifičan program obuke namijenjen zaposlenima u javnom sektoru, prvenstveno u državnim organima, ali i svim drugim institucijama javnog sektora, koji žele da unaprijede saradnju sa nevladinim sektorom** (u daljem tekstu: NVO) u cilju zajedničkog rada na unaprjeđenju stanja u brojim javnim politikama. Obuka daje doprinos unaprjeđenju znanja i vještina te stručnom usavršavanju zaposlenih u javnom sektoru, ukazuje na perspektive i mehanizme za saradnju, mogućnosti za prevazilaženje izazova i gradnju međusobnog povjerenja u cilju boljih rezultata u zajedničkom radu na reformama. Vlada prepoznaje preko 6000 crnogorskih nevladinih organizacija kao važan društveni resurs i pokretač razvoja i napretka. Boljim međusobnim razumijevanjem uloge, mogućnosti i ograničenja obije strane, kao i boljom koordinacijom i razmjenom informacija, stvaraju se uslovi za plodotvorniju saradnju u korist zajednice.

Imajući u vidu da se zakonski i strateški okvir koji uređuje saradnju uprave i NVO može mijenjati i unaprjeđivati, posebna odlika ovog programa obuke je što se bavi principima dobre saradnje i instrumentima za saradnju, a ne najuže shvaćenom primjenom važećih propisa, iako će isti biti predstavljeni i praktikovani u radu. Taj širi pristup i okvir omogućava da program obuke ne gubi na aktuelnosti izmjenama propisa i da može biti primjenjivan u dužem vremenskom periodu.

Konačan cilj primjene programa je unaprijeđena saradnja između javne uprave i nevladinog sektora, bolja komunikacija, unaprijeđena međusobna podrška, bolje programiranje te kvalitetniji projekti finansirani iz državnog budžeta i samim tim, bolji rezultati u unaprjeđivanju javnih politika.

Ovaj Program je nastao u okviru projekta „Tehnička podrška Vladi Crne Gore u unaprjeđenju saradnje sa civilnim društvom“, koji sprovodi SOFRECO a finansira Evropska unija.

Za potrebe procjene potreba zaposlenih u vezi sa ovom vrstom obuke, održana su dva konsultativna sastanka sa zaposlenima u državnoj upravi tokom kojih im je data prilika da se ukaže na izazove u praksi dosadašnje saradnje kao i na otvorena pitanja. Komentari, sugestije i prijedlozi uvršteni su u program i sadržaj obuka.

Program je interaktivan i dinamičan, zasniva se na aktivnoj razmjeni iskustava učesnika i osim promovisanja međunarodnih iskustava i najboljih evropskih praksi u navedenim oblastima (kao što su Smjernice DG NEAR-a za podršku Evropske unije civilnom društvu u zemljama regiona proširenja za period 2021-2027), posebno podstiče aktivno učešće polaznika obuke u realizaciji programa.

***Struktura Programa***

Program se sastoji od dva modula, dizajnirana za dvije različite ciljne grupe zaposlenih u javnoj upravi i nezavisne procjenjivače sa utvrđena Liste.

**MODUL 1 PRINCIPI I OSNOVI SARADNJE VLADINOG I NEVLADINOG SEKTORA**

**Tema 1 – Principi i osnovi saradnje vladinog i nevladinog sektora i sprovođenje zakonodavnog i strateškog okvira**

***Cilj:*** Upoznavanje polaznika obuke sa radom nevladinih organizacija, načinu njihovog funkcionisanja i tačkama preklapanja i mimioilaženja sa organima javne uprave.

***Ciljna grupa:*** Kontakt osobe za saradnju s NVO u organima državne uprave.

***Način realizacije:*** Predavanje, prezentacija, studije slučaja, radionice, diskusija, rad u malim grupama na praktičnim primjerima.

***Trajanje:*** 1 dan (šest radnih časova)

***Sadržaj:***

* Nevladin sektor u demokratskom društvu;
* Osnovne slobode (udruživanja, okupljanja, izražavanja);
* Rad civilnog društva;
* Finansiranje kao instrument implementacije javnih politika;
* Mehanizmi za saradnju: javne konsultacije i rasprave;
* Slobodan pristup informacijama;
* Benefiti udruženog djelovanja;
* Koordinacija sa Ministarstvom javne uprave.

***Nakon pohađanja obuke polaznik će biti u mogućnosti da:***

* primijeni stečeno znanje o nevladinim organizacijama;
* prepozna saradnju nevladnih organizacija u razvoju javnih poltika;
* razumije mogućnosti i ograničenja civilnog društva;
* prepozna potencijale oba sektora za reforme;

**MODUL 2 FINANSIRANJE PROJEKATA I PROGRAMA NEVLADINIH ORGANIZACIJA**

 **IZ DRŽAVNOG BUDŽETA**

**Tema 1 – Programiranje prioritetnih oblasti od javnog interesa i visine sredstava za finansiranje projekata i programa NVO**

**Cilj:** Unapređenje znanja i vještina zaposlenih u organima državne uprave, u cilju kvalitetnije pripreme sektorskih analiza, a samim tim i implementacije javnih politika.

**Ciljna grupa:** Zaposleni u organima državne uprave koji se bave ili će se baviti programiranjem prioritetnih oblasti od javnog interesa u cilju implementacije javnih politika u okviru svojih nadležnosti.

***Način realizacije:*** Predavanje, prezentacija, studije slučaja, radionice, diskusija, rad u malim grupama na praktičnim primjerima.

***Trajanje:*** 1 dan (šest radnih časova)

**Sadržaj:**

* Finansiranje kao instrument implemantacije javnih politika;
* Analiza i opis problema u skladu s donijetim strateškim i planskim dokumentima u određenim oblastima;
* Definisanje aktivnosti koje će doprinijeti rješavanju problema u određenim oblastima;
* Definisanje jasnih i mjerljivih indikatora;
* Ciljne grupe;
* Budžetiranje;
* Doprinos javnog konkursa.

***Nakon pohađanja obuke polaznik će biti u mogućnosti da:***

* Na osnovu analize, definiše aktivnosti koje će doprinijeti rješavanju problema;
* Definiše jasne i mjerljive indikatore, ciljne grupe i budžet.

**Tema 2 – Obuka za nezavisne procjenjivače**

**Cilj:** Nezavisni procjenjivači sa utvrđena Liste upoznati sa preporukama za ocjenu projekata NVO u skladu s donijetim Smjernicama

**Ciljna grupa:** Nezavisni procjenjivači sa već utvrđene Liste

***Način realizacije:*** Prezentacija definisanih kriterijuma za ocjenu projekata, radionice, diskusija, rad u malim grupama na praktičnim primjerima.

***Trajanje:*** 1 dan (šest radnih časova)

**Sadržaj:**

* Normativni okvir za ocjenu projekata i programa NVO;
* Kriterijumi za postupak bodovanja projekata i programa NVO;
* Kvalitet obrazloženih bodova i završnih komentara.

***Nakon pohađanja obuke polaznik će biti u mogućnosti da:***

* Sprovede bodovanje na osnovu kriterijuma;
* Obrazloži bodovanje.

**Tema 3 – Raspodjela sredstava**

**Cilj:** Unapređenje znanja i vještina članova komisija za raspodjelu sredstava i državnih službenika koji su uključeni kao podrška u radu komisija u postupku raspodjele sredstava.

**Ciljna grupa:** Članovi Komisija za raspodjelu sredstava i državni službenici koji su uključeni kao podrška u radu komisija.

***Način realizacije:*** Predavanje, prezentacija, studije slučaja, radionice, diskusija, rad u malim grupama na praktičnim primjerima.

***Trajanje:*** 1 dan (šest radnih časova)

**Sadržaj:**

* Javni konkurs za raspodjelu sredstava;
* Administrativno tehnička provjera projketnih prijedloga;
* Odabir nezavisnih procjenjivača;
* Donošenje odluke o raspodjeli sredstava;
* Izvještavanje o realizaciji projekata.

***Nakon pohađanja obuke polaznik će biti u mogućnosti da:***

* Sprovedu provjeru projektnih predloga;
* Izvrše odabir nezavisnih procjenjivača;
* Donesu odluku o raspodjeli sredstava;
* Izvijeste o realizaciji projekata.

**Tema 4 – Monitoring i evaluacija projekata**

**Cilj:** Unapređenje znanja i vještina članova komisija za raspodjelu sredstava i državnih službenika za praćenje i evaluaciju realizovanih projekata.

**Ciljna grupa:** Članovi komisija za raspodjelu sredstava i državni službenici koji su uključeni kao podrška u radu komisija.

***Način realizacije:*** Predavanje, prezentacija, studije slučaja, radionice, diskusija, rad u malim grupama na praktičnim primjerima.

***Trajanje:*** 1 dan (šest radnih časova)

**Sadržaj:**

* Analiza dostavljenih izvještaja i terenske posjeta;
* Monitoring programskog dijela projekta;
* Monitoring finansijskog dijela projekta;
* Monitoring i evaluacija orjentisani na rezultate;
* Identifikacija slabosti i snaga;
* Indikatori za mjerenje promjena;
* Vidljivost i održivost;
* Primjena Metodologije za mjerenje uticaja projekata i programa NVO podržanih iz javnih izvora;
* Naučene lekcije i dobre prakse.

 ***Nakon pohađanja obuke polaznik će biti u mogućnosti da:***

* Sprovedu analizu dostavljenih izvještaja;
* Prate sve faze projekta;
* Primijene Metodologiju za mejrenje uticaja projekata i programa NVO.